NORAKSTS

|  |  |
| --- | --- |
| 20.12.2018. | Nr.15/6 |

###### Grozījums JELGAVAS PILSĒTAS DOMES 2018.GADA 26.APRĪĻA LĒMUMĀ NR.6/10 “Projekta “Tehniskās infrasTruktūras sakārtošana uzņēmējdarbības attīstībai degradētajā teritorijā, 1.KĀRTA” IESNIEGUMA iesniegšana”

(ziņo I.Škutāne)

**Atklāti balsojot: PAR – 15** (A.Eihvalds, I.Jakovels, S.Stoļarovs, L.Zīverts, G.Kurlovičs, A.Rublis, V.Ļevčenoks, M.Buškevics, R.Vectirāne, D.Olte, A.Garančs, I.Bandeniece, R.Šlegelmilhs, J.Strods, A.Rāviņš), **PRET-** nav, **ATTURAS** – nav,

Pamatojoties uz Jelgavas pilsētas domes 2018.gada 26.aprīļa lēmumu Nr.6/10 “Projekta “Tehniskās infrastruktūras sakārtošana uzņēmējdarbības attīstībai degradētajā teritorijā, 1.kārta” iesnieguma iesniegšana”(turpmāk – Projekts) 2018.gada 29.jūnijā Jelgavas pilsētas pašvaldība iesniedza projekta “Tehniskās infrastruktūras sakārtošana uzņēmējdarbības attīstībai degradētajā teritorijā, 1.kārta” iesniegumu [darbības programmas “Izaugsme un nodarbinātība” 5.6.2. specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” pirmās atlases kārtas “Ieguldījumi degradēto teritoriju revitalizācijā nacionālas nozīmes attīstības centru pašvaldībās”](http://likumi.lv/doc.php?id=284839&version_date=20.09.2016) ietvaros. Projekta kopējās izmaksas bija plānotas 8 843 498,82 euro, no tām 7 516 974,00 euro - Eiropas Reģionālās attīstības fonda līdzfinansējums, 331 631,21 euro - valsts budžeta dotācija pašvaldībām un 994 893,62 euro - Jelgavas pilsētas pašvaldības līdzfinansējums. Jelgavas pilsētas integrētu teritoriālo investīciju projektu iesniegumu vērtēšanas komisija Projekta iesniegumu N.5.6.2.0/18/I/11 ir apstiprināja ar nosacījumu, ka jāprecizē Projekta dokumentāciju.

Jelgavas pilsētas pašvaldība veica iepirkumus “Neretas ielas, Prohorova ielas un Garozas ielas posma pārbūve Jelgavā” Id.Nr.JPD2018/62/AK un „Neretas ielas, Prohorova ielas un Garozas ielas posma pārbūves būvuzraudzība” Id.Nr.JPD2018/123/AK saskaņā ar kuru rezultātiem Projekta izmaksas palielinājās par 1 297483,68 euro. Līdz ar minēto Projekta kopējās izmaksas ir 10 140 982,50 euro, no tām 7 516 974,00 euro - Eiropas Reģionālās attīstības fonda līdzfinansējums, 512 893,51 euro - valsts budžeta dotācija pašvaldībām un 2 111 114,99 euro - Jelgavas pilsētas pašvaldības līdzfinansējums.

Ņemot vērā iepriekš minēto, lai nodrošinātu Projekta īstenošanu,

**JELGAVAS PILSĒTAS DOME NOLEMJ:**

Izdarīt Jelgavas pilsētas domes 2018.gada 26.aprīļa lēmumā Nr.6/10 “Projekta “Tehniskās infrastruktūras sakārtošana uzņēmējdarbības attīstībai degradētajā teritorijā, 1.kārta” iesnieguma iesniegšana” (turpmāk – lēmums) šādu grozījumu un aizstāt lēmuma 1.punktā skaitli “8 843 498,82 ” ar skaitli “10 140 982,50 ”, skaitli “331 631,21 ” ar skaitli “512 893,51 ” un skaitli “994 893,62 ” ar skaitli “2 111 114,99 ”.

Domes priekšsēdētājs (paraksts) A.Rāviņš

NORAKSTS PAREIZS

Administratīvās pārvaldes

Kancelejas vadītāja S.Ozoliņa

2018.gada 21.decembrī